CELEX: 62011CO0126
Language: sk
Date: 2011-12-15 00:00:00
Title: Uznesenie Súdneho dvora (prvá komora) z 15. decembra 2011.#INNO NV proti Unie van Zelfstandige Ondernemers VZW (UNIZO) a iní.#Návrh na začatie prejudiciálneho konania: Hof van Cassatie - Belgicko.#Článok 104 ods. 3 prvý pododsek rokovacieho poriadku - Smernica 2005/29/ES - Nekalé obchodné praktiky - Vnútroštátna právna úprava zakazujúca oznamy informujúce o znížení cien a oznamy, ktoré takéto zníženie odporúčajú.#Vec C-126/11.

Uznesenie Súdneho dvora (prvá komora) z 15. decembra 2011 – INNO/Unie van Zelfstandige Ondernemers a i.
      (vec C‑126/11)
      „Článok 104 ods. 3 prvý pododsek rokovacieho poriadku – Smernica 2005/29/ES – Nekalé obchodné praktiky – Vnútroštátna právna úprava zakazujúca oznámenia o znížení cien a oznámenia, na základe ktorých je možné predpokladať zníženie
         cien“
      
      Aproximácia právnych predpisov – Nekalé obchodné praktiky podnikateľov voči spotrebiteľom – Smernica 2005/29 – Vnútroštátna právna úprava stanovujúca všeobecný zákaz oznámení o znížení cien a oznámení, na základe ktorých je možné takéto
         zníženie predpokladať v období pred začatím obdobia výpredajov – Neprípustnosť – Podmienka (smernica Európskeho parlamentu a Rady 2005/29) (pozri bod 32 a výrok)
      
      Predmet
      
         
               Návrh na začatie prejudiciálneho konania – Hof van Cassatie van België – Výklad smernice Európskeho parlamentu a Rady 2005/29/ES
                  z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa
                  smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu
                  a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, s. 22)
               
            Výrok
      Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom
         na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES
         a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“), sa
         má vykladať v tom zmysle, že bráni takému vnútroštátnemu predpisu, o aký ide vo veci samej, ktorý stanovuje všeobecný zákaz
         oznámení o znížení cien a oznámení, na základe ktorých je možné takéto zníženie predpokladať v období pred začatím obdobia
         výpredajov, pokiaľ tento predpis sleduje účel týkajúci sa ochrany spotrebiteľov.